b'\n_START_ARTICLE_\nSS Makambo\n_START_PARAGRAPH_\nParnik SS Makambo je bil prvotno v lasti dru\xc5\xbebe Burns Philp & Co. Ltd. Zgrajen je bil v Port Glasgowu in je dobil ime po enem izmed Salomonovih otokov. Preva\xc5\xbeal je tako potnike, kot  tovor in je bil predvsem v uporabi na plovbah med vzhodno Avstralijo in otoki v Melaneziji ter Tasmanskem morju. Med letoma 1910 in 1931 je plul na redni progi med Sydneyem in Port Vilo v Novih Hebridih, z vmesnimi postanki na otokih Lord Howe in Norfolk. Leta 1939 je bil parnik prodan podjetju Okada Gumi KK iz japonske Osake. Preimenovali so ga v Kainan Maru. Britanska podmornica HMS Stoic je parnik 12. junija, leta 1944  potopila blizu tajskega otoka Phuket s torpedom.\n_START_SECTION_\nNasedel parnik na obali otoka Lord Howe\n_START_PARAGRAPH_\n15. junija, leta 1918 je Makambo nasedel blizu Nedove pla\xc5\xbee na severnem delu otoka Lord Howe. Edina neposredna \xc5\xbertev je bila potnica, ga. Readon, ki se je utopila, ker se je prevrnil \xc4\x8doln med evakuacijo potnikov in posadke iz plovila. Ladja je bila samo za\xc4\x8dasno onesposobljena, dokler niso opravili potrebnega popravila. Na kopnem je bila 9 dni, preden so jo ponovno splavili. Ta incident je omogo\xc4\x8dil \xc4\x8drnim podganam, da so pri\xc5\xa1le z ladje na kopno, kjer so se pri\xc4\x8dele razmno\xc5\xbeevati. To je povzro\xc4\x8dilo okoljsko katastrofo, saj so podgane v naslednjih letih iztrebile precej endemi\xc4\x8dnih vrst ptic in ostale favne, precej nev\xc5\xa1e\xc4\x8dnosti pa so povzro\xc4\x8dile tudi oto\xc4\x8danom s plenjenjem njihovih pridelkov in edinega izvoznega blaga \xe2\x80\x93 semen palme kentia.\n_START_SECTION_\n\xc4\x8crna podgana\n_START_PARAGRAPH_\nProblem s podganami so med letoma 1922 in 1930 posku\xc5\xa1ali re\xc5\xa1iti na ekolo\xc5\xa1ki na\xc4\x8din in sicer s planirano naselitvijo tasmanskih pegastih sov. Tako so v ekosistem vklju\xc4\x8dili dodatnega plenilca in s tem ubla\xc5\xbeili katastrofo. Med vrstami ptic, ki so izumrle po prihodu podgan, so bili med drugim drozg, \xe2\x80\x98gerygone\xe2\x80\x99, \xc5\xa1korec, \xe2\x80\x98fantail\xe2\x80\x99 in \xe2\x80\x98belooki robust\xe2\x80\x99 otoka Lord Howe. Sovo, vrste \xe2\x80\x98boobook\xe2\x80\x99 so verjetno iztrebile pegaste sove. Razli\xc4\x8dne vrste morskih ptic so prav tako izginile z glavnega otoka, vendar so \xc5\xa1e vedno prisotne drugje. Veliki pali\xc4\x8dnjak otoka Lord Howe je bil tudi iztrebljen na glavnem otoku do leta 1930. Do leta 2001, ko so odkrili majhno populacijo pre\xc5\xbeivelih pali\xc4\x8dnjakov na Ballovi piramidi, so mislili, da so popolnoma iztrebljeni (njihova ponovna naselitev je na\xc4\x8drtovana). Podgane so prav tako odgovorne za upadanje populacije in iztrebljenje endemi\xc4\x8dnih ku\xc5\xa1\xc4\x8darjev, kopenskih pol\xc5\xbeev in hro\xc5\xa1\xc4\x8dev otoka Lord Howe._NEWLINE_Makambo Rock, ki le\xc5\xbei severno od hriba Malabar na otoku Lord Howe, je dobil ime po nasedlem parniku Makambo v bli\xc5\xbeini.'